Toshkent shahrining ba’zi hududlarida gaz ta’minoti vaqtincha to‘xtatiladi

Toshkent shahrining ba’zi hududlarida ta’mirlash ishlari sababli gaz ta’minoti vaqtincha to‘xtatiladi. Bu haqda “Hududgazta’minot” AJ matbuot xizmati xabar berdi.
25-dekabr kuni Toshkent shahar Sergeli tumani, “So‘g‘diyona” MFY So‘g‘diyona ko‘chasidan o‘tgan yer osti gaz quvurida ta’mirlash ishlari olib borilishi sababli 1, 2, 3-Zarunar tor ko‘chalaridagi jami 98 ta, 1, 2, 3, 4-So‘g‘diyona tor ko‘chalaridagi jami 80 ta aholi xonadonlari mazkur hududda joylashgan “Agrover”, “Aroma Paradays”, “Bo‘ston plyus”, “Azamat Servis”, “Bimaks logistika”, “Uzteks” kabi ulgurji gaz iste’molchilari soat 11:00 dan 17:00 ga qadar tabiiy gaz ta’minotidan vaqtincha uziladi.
Ta’kidlanishicha, ta’mirlash ishlari tugatilgandan so‘ng tabiiy gaz ta’minoti qayta tiklanadi.
 Toshkentda metro va uch qavatli ko‘prik qurilishi gaz taqchilligini keltirib chiqardi
“Hududgazta’minot” ta’mirlash ishlari tufayli gaz ta’minotidagi vaqtincha uzilishlar sababli yetkazilayotgan noqulayliklar uchun aholi va gaz iste’molchilaridan uzr so‘raydi.